विनायक नांवाचो एक सुस्वभावी मनीस राजापूर गांवांत रावतालो. ल्हानशें भाट, शेत आनी पसरो हाचेर ताचो संवसार चलतालो. ताका तीन चले. पूण तांकां जशे मित्र मेळ्ळे तशे ते घडत गेल्ले. भुरगे बिगडले. वायट मार्गाक लागले. तांकां कोण सांबाळटलो? अशी चिंता बापायक जाताली. कित्याक तर विनायक आतां जाण्टो जायत आयिल्लो. ताका चिंता खाताली, आपले फाटल्यान कशें जातलें? हांकां सारकेंच समजावपाक जाय. हांणी एकामेकांच्या आधारानच रावपाक जाय. एकवटान रावले तर बरें. भुरगे नोकरी करपा इतले शिकिल्ले नाशिल्ले. कारण, गांवांत तितल्या शिक्षणाची वेवस्थाच नाशिल्ली.
 तिगूय ते दोनशें दोनशें रुपया घेवन गेले. रितेशान पयलीं शंबर रुपयांचे कितें कितें घेवन खालें. ताणें बैलगाडयेर कोण तण व्हरतालो तो ताका दिसलो. ताका एक कल्पना सुचली. त्या तणकारा कडच्यान ताणें 'शंबर' रुपयांची तणाची एक वरंड घेतली. आनी तें तण कूडभर फाफसून घाले.
 दुसऱ्या रमेशान, दोनशें रुपया पॅप्सी, कॅडबरी, ऑमलेट, रस्सा, पाव हांचेर खावपाक वगडायले. घरा येतगीर विचार करूंक लागलो. "आतां कितें करूं? " पयशे तर सोंपले. वतां वतां तो बांयचेर पावलो. थंयच धडयेर राजवाची कोंडी बांदून दवरिल्ली कोळसुली दिसली. "अरेच्चा. हेंच करतां. " ताणें मनांत म्हणलें. आनी गडगड करून गाडये वयल्यान कळसुलेचो राजू बांयंत सोडलो. घरच्या 'बांयं'तलें, दोन कोळसुले उदक हाडून कूडभर ओतून दवरलें.
 आनी तिसऱ्या चल्यान राजेशान, लक्ष्मीचें एक पांयजेल (फोटो फ्रेम), एक (चांफ्यां वासाचो) उजवातीचो पुडो, फुलां, पणटी, तेल वात हें सगळें हाडलें. थोडी खडीसाखर बी घेतली. मागीर कूड झाडून, पुसून निवळ केली. मेजार लक्ष्मीचें पांयजेल दवरलें. तिचेर फुलां घालीं. पणटी पेटयली. आनी मुखार चांफ्या वासाची उजवात पेटोवन रेंवेन भरिल्ल्या एका पेल्यांत घालून थंयच मुखार दवरली.
 तिनसांजेर बापूय येवन ताणें त्यो तिनूय कुडी पळयल्यो, दोगांयच्याय कुडींची दुर्दशा पळोवन ताका वायट दिसलें. राजेशाची कूड पळोवन मात तो सामको समाधानी जालो. कूड उजवाडान भरिल्लीच. शिवाय लक्ष्मी फुडें लायिल्ल्या उजवातीच्या मंद परमळान थंय एक पवित्र वातावरण तयार जाल्लें. मन प्रसन्न जातालें. प्रसाद म्हण दवरिल्ली खडीसाखर, ताणें थोडी तोंडांत वडयली.
 मेळिल्लो. आनी मागीर सगळें सुरळीत जालें. आमी असो बरो विचार, विवेक करून चल्ल्यार सगळें सारखें, समा जाता. हें याद उरूं.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 